L'Ateneu Cultural dona el seu arxiu de revistes al fons de biblioteques de l'Ajuntament de Paterna
06/05/2022

# L'Ateneu Cultural dona el seu arxiu de revistes al fons de biblioteques de l'Ajuntament de Paterna

[![L'Ateneu Cultural dona el seu arxiu de revistes al fons de biblioteques de l'Ajuntament de Paterna](/images/noticias/2022/5/8038/8038_lg.jpg)](/images/noticias/2022/5/8038/8038_lg.jpg)

06.05.2022

*   L'entitat local ha cedit un total de 109 exemplars publicats des de l'any 1995 de manera trimestral.
*   Entre les publicacions es poden trobar articles, editorials, premis del certamen literari i fins i tot receptes de cuina, que es podran consultar a la biblioteca de la Cova Gran del municipi.

L'Ajuntament de Paterna ha rebut de l'Ateneu Cultural de Paterna una donació al fons municipal de biblioteques de totes les revistes trimestrals editades per l'associació local des de l'any 1995.

En paraules del regidor de Biblioteques i Museus, Roberto Usina _“aquesta donació és una valuosa adquisició que aporta un valor addicional en termes culturals i històrics al nostre recurs arxivístic” al mateix temps que ha destacat que “aquesta col·laboració remarca la gran influència que ha tingut i continua tenint l'Ateneu a la ciutat de Paterna”._

Usina ha agraït al President de l'Ateneu Cultural de Paterna, Vicente J. Félix aquesta donació per la qual l'entitat es compromet a anar aportant al fons bibliogràfic municipal tots aquells exemplars que vagen apareixent successivament mentre que el consistori adquireix el compromís la seua correcta conservació i posada a la disposició de la ciutadania.

El donatiu ha consistit en un total de 109 exemplars, publicats des de la dècada dels 90. Entre les revistes destaquen les edicions d'articles, editorials, premis del certamen literari i fins i tot receptes de cuina, tot això amb Paterna i la seua cultura com a eix central. La signatura d'aquesta concessió es va celebrar a la biblioteca de la Cova Gran, on tots els exemplars estaran a la disposició de la ciutadania per a la seua consulta.